rejauldu/bengali-wikipedia huggingface dataset:
জিন্নাহ: ইন্ডিয়া-পার্টিশন-ইন্ডিপেন্ডেন্স ভারতের রাজনীতিবিদ যশোবন্ত সিং লিখিত এবং ১৭ আগস্ট ২০০৯ তারিখে প্রকাশিত একটি ইতিহাস গ্রন্থ। শুরুতে সেনা কর্মকর্তা যশোবন্ত সিং এক সময় ভারতের পররাষ্ট্রমন্ত্রীর দায়িত্ব পালন করেছেন। এ গ্রন্থটি রচনার জন্য তিনি ১৫ বছর গবেষণা করেছেন। এ গ্রন্থে মুসলিম লীগের নেতা মোহাম্মদ আলী জিন্নাহকে প্রশংসা করায় বিতর্ক সৃষ্টি হয়েছে। ভারতের গুজরাটের রাজ্য সরকার এ গ্রন্থটি নিষিদ্ধ ঘোষণা করেছে। যশোবন্ত সিংকে তার রাজনৈতিক দল ভারতীয় জনতা পার্টি বহিষ্কার করেছে। তিনি এ দলের একজন প্রতিষ্ঠাতা সদস্য। ধর্মীয় দ্বি-জাতি তত্ত্বের ভিত্তিতে ১৯৪৭ খ্রিস্টাব্দে ব্রিটিশ উপনিবেশ ভারতকে ভাগ করা হয় এবং ভারত ও পাকিস্তান নামে দুটি নতুন রাষ্ট্র সৃষ্টি করা হয়। ধর্মীয় দ্বি-জাতি তত্ত্ব একটি বিতর্কিত ধারণা। ভারতীয় মুসলমান এবং হিন্দুরা দুটি পৃথক জাতিসত্তা - এ মতরূপ তত্ত্বই ছিল বিভাগপূর্ব ভারতে পাকিস্তান আন্দোলনের মূল ভিত্তি। এ বইটিতে যশোবন্ত সিং এ মত অভিমত ব্যক্ত করেছেন যে, "জিন্নাহ পাকিস্তান সৃষ্টি করেননি; বরং কংগ্রেস নেতা জওহারলাল নেহেরু ও সর্দার বল্লভ ভাই প্যাটেল জিন্নাহর কাছে পাকিস্তান তুলে দিয়েছেন; ব্রিটিশরা এ কাজে কেবল ধাত্রীর ভূমিকা পালন করেছে।" যশবন্ত সিং জিন্নাহকে "মহান ব্যক্তি" হিসেবে আখ্যায়িত করেছেন।  বিষয়শ্রেণী:ভারতীয় বই বিষয়শ্রেণী:রাজনৈতিক বই বিষয়শ্রেণী:২০০৯-এর বই বিষয়শ্রেণী:ভারতীয় অ-কল্পকাহিনী বই বিষয়শ্রেণী:২১শ শতাব্দীর ভারতীয় বই বিষয়শ্রেণী:বিবাচনকৃত বই
প্রদীপ কুমার বর্মা তৃণমূল কংগ্রেসের  একজন ভারতীয় রাজনীতিবিদ। ২০২১ সালের মে মাসে তিনি জলপাইগুড়ি থেকে পশ্চিমবঙ্গ বিধানসভার সদস্য হিসাবে নির্বাচিত হন।   কর্মজীবন  বারমা জলপাইগুড়ি জেলার বাসিন্দা। তাঁর পিতার নাম কালীশঙ্কর বর্মা। তিনি ১৯৮১ সালে নীল রতন সরকার মেডিকেল কলেজ ও হাসপাতাল থেকে এমবিবিএস পাস করেন। তিনি জলপাইগুড়ি বিধানসভা থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং ২ মে ২০২১-এ আসনটিতে জয়ী হন     তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জলপাইগুড়ি জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ফজলে রাব্বী বলতে যাদেরকে বোঝানো হতে পারে;   ফজলে রাব্বী, একজন বাংলাদেশী চিকিৎসক এবং ১৯৭১ সালের বাংলাদেশের মুক্তিযুদ্ধে শহীদ বুদ্ধিজীবী।  ফজলে রাব্বি (ক্রিকেটার),  (জন্ম: ১ ডিসেম্বর ১৯৯৭) একজন বাংলাদেশী ক্রিকেটার।  ফজলে রাব্বী (ফুটবলার), একজন বাংলাদেশী রক্ষণভাগের ফুটবল খেলোয়াড়।   আরও দেখুন    ফজলে রাব্বী মিয়া, বাংলাদেশী রাজনীতিবিদ এবং গাইবান্ধা-৫ (সাঘাটা-ফুলছড়ি) আসনের সংসদ সদস্য।  ফজলে রাব্বি চৌধুরী, ডঃ টি.আই.এম. ফজলে রাব্বি চৌধুরী বাংলাদেশের গাইবান্ধা জেলার একজন রাজনীতিবিদ। সাবেক সংসদ সদস্য।
নাজো মুখতার ধারেজো (সিন্ধি: نازُو ڌَاريجو, জন্ম ১৯৭৬/১৯৭৭) হলেন একজন পাকিস্তানি সক্রিয়কর্মী ও রাজনীতিবিদ। পুরুষ আত্মীয়দের কাছ থেকে নিজের কৃষিজমি রক্ষার বিষয়ে তিনি যে দৃঢ়তা দেখিয়েছেন তার ফলে তিনি "পাকিস্তানের সবচেয়ে কঠোর নারী" হিসেবে উপাধিও পেয়েছেন এবং তাঁর লড়াই ২০১৭ সালের চলচ্চিত্র মাই পিওর ল্যান্ডকে অনুপ্রাণিত করেছিল। তিনি ওয়াদেরি নাজো ধারেজো নামেও সমধিক পরিচিত।   জীবনী  নাজো ধারেজের বাবা হাজী খুদা বাক্শো খান ধারেজো ছিলেন পাকিস্তানের সিন্ধু প্রদেশের জমিদার পরিবারের একজন ভূমিপতি। নাজো ধারেজো তাঁর বাবার দ্বিতীয় স্ত্রী ওয়াদেরি জামজাদির জ্যেষ্ঠ মেয়ে। তিনি পাকিস্তানের সিন্ধু প্রদেশের কাজি আহমেদ শহরের একটি প্রাসাদে জন্মগ্রহণ করেছিলেন।  তাঁর বাবা তাঁর শিক্ষার জন্য শিক্ষক নিয়োগ করেছিলেন, ফলে তিনি সিন্ধির পাশাপাশি উর্দু এবং ইংরেজি ভাষা শিখতে পেরেছিলেন। এরপরে তিনি সিন্ধু বিশ্ববিদ্যালয় থেকে অর্থনীতিতে স্নাতকোত্তর অর্জন করেছিলেন।  তিনি মুখতার নাজো ধারেজো নামে পিএমএল-এন দলের সাথে রাজনীতিতে সক্রিয় ছিলেন। ২০১৩ সালে, তিনি সিন্ধুর জন্য সংরক্ষিত নারী আসনের জন্য প্রণীত তালিকায়ও তালিকাভুক্ত ছিলেন।   তথ্যসূত্র   বিষয়শ্রেণী:১৯৭০-এর দশকে জন্ম বিষয়শ্রেণী:পাকিস্তানি রাজনীতিবিদ বিষয়শ্রেণী:সিন্ধি ব্যক্তি বিষয়শ্রেণী:জীবিত ব্যক্তি বিষয়শ্রেণী:পাকিস্তানি সক্রিয়কর্মী বিষয়শ্রেণী:পাকিস্তানি নারী সক্রিয়কর্মী বিষয়শ্রেণী:সিন্ধু প্রদেশের ব্যক্তি
ছানাথিপ সংক্রাসিন (, , ; জন্ম: ৫ অক্টোবর ১৯৯৩) হলেন একজন থাই পেশাদার ফুটবল খেলোয়াড়। তিনি বর্তমানে থাইল্যান্ডের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালে এবং থাইল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  ২০১১ সালে, ছানাথিপ থাইল্যান্ড অনূর্ধ্ব-১৯ দলের হয়ে থাইল্যান্ডের বয়সভিত্তিক পর্যায়ে অভিষেক করেছিলেন। প্রায় ১ বছর যাবত থাইল্যান্ডের বয়সভিত্তিক দলের হয়ে খেলার পর, তিনি ২০১২ সালে থাইল্যান্ডের হয়ে আন্তর্জাতিক পর্যায়ে অভিষেক করেছেন; থাইল্যান্ডের জার্সি গায়ে তিনি এপর্যন্ত ৬১ ম্যাচে ১২টি গোল করেছেন।  প্রারম্ভিক জীবন ছানাথিপ সংক্রাসিন ১৯৯৩ সালের ৫ই অক্টোবর তারিখে থাইল্যান্ডের নাখন পাথমের সাম ফ্রানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ছানাথিপ থাইল্যান্ড অনূর্ধ্ব-১৯ এবং থাইল্যান্ড অনূর্ধ্ব-২৩ দলের হয়ে খেলার মাধ্যমে থাইল্যান্ডের প্রতিনিধিত্ব করেছেন। থাইল্যান্ডের বয়সভিত্তিক দলের হয়ে তিনি প্রায় ৬ বছরে ৫৯ ম্যাচে অংশগ্রহণ করে ১৯টি গোল করেছেন।  ২০১২ সালের ১৪ই নভেম্বর তারিখে, ১৯ বছর, ১ মাস ও ৯ দিন বয়সে, উভয় পায়ে ফুটবল খেলায় পারদর্শী ছানাথিপ ভুটানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে থাইল্যান্ডের হয়ে অভিষেক করেছেন। উক্ত ম্যাচের ৬৭তম মিনিটে মধ্যমাঠের খেলোয়াড় রাত্তানা পেচ-আপর্নের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি থাইল্যান্ড ৫–০ গোলের ব্যবধানে জয়লাভ করেছিল। থাইল্যান্ডের হয়ে অভিষেকের বছরে ছানাথিপ সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল থাইল্যান্ড  ২০১২  ৩  ০ ২০১৩  ৬  ২ ২০১৪  ৭  ২ ২০১৫  ৫  ০ ২০১৬  ১৬  ১ ২০১৭  ৪  ০ ২০১৮  ৪  ০ ২০১৯  ১০  ৩ ২০২১  ৫  ৪ ২০২২  ১  ০ সর্বমোট  ৬১  ১২  তথ্যসূত্র  বহিঃসংযোগ                 বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানে প্রবাসী ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:থাই ফুটবলার বিষয়শ্রেণী:থাই লিগ ১-এর খেলোয়াড় বিষয়শ্রেণী:থাইল্যান্ডের আন্তর্জাতিক যুব ফুটবলার বিষয়শ্রেণী:২০১৫ এসইএ গেমসের প্রতিযোগী বিষয়শ্রেণী:ফুটবলে এসইএ গেমস পদক বিজয়ী বিষয়শ্রেণী:এসইএ গেমস স্বর্ণপদক বিজয়ী থাই বিষয়শ্রেণী:থাই প্রবাসী ফুটবলার বিষয়শ্রেণী:জাপানে থাই প্রবাসী ক্রীড়াবিদ বিষয়শ্রেণী:পাথুম ইউনাইটেড ফুটবল ক্লাবের খেলোয়াড় বিষয়শ্রেণী:থাইল্যান্ডের আন্তর্জাতিক ফুটবলার বিষয়শ্রেণী:থাই ইউটিউবার বিষয়শ্রেণী:এশিয়ান গেমসে থাইল্যান্ডের প্রতিযোগী বিষয়শ্রেণী:২০১৩ এসইএ গেমসের প্রতিযোগী বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কাওয়াসাকি ফ্রোন্তালের খেলোয়াড়
ক্রিস্টাল কোলা একটি তুর্কি কোলা মার্কা যা ইস্তাম্বুলে অবস্থিত ক্রিস্টাল কোলা ভে মেরুবাত সান টিক এ.এস দ্বারা তৈরি এবং বিতরণ করে। কোম্পানিটি ১৯৯৬ সালে প্রতিষ্ঠিত হয়েছিল এবং চারটি উৎপাদন কেন্দ্র রয়েছে।  এই উৎপাদন কেন্দ্রগুলিতে, বিভিন্ন কোমল পানীয়ের পাশাপাশি এনার্জি ড্রিংকস, ফলের রস এবং প্রাকৃতিক মিনারেল ওয়াটার তৈরি করা হয়। বিভিন্ন সূত্র এবং উপাদান সহকারে কোলা সহ তাদের কিছু "চ্যাট" এবং "প্রতিদ্বন্দ্বী" হিসাবেও বিক্রি হয়।  ক্রিস্টাল কোলা ৩৩০ মিলি ক্যানে এবং ১, ১.৫, ২ এবং ২.৫ লিটার পিইটি বোতলে বিক্রি হয়। সমস্ত প্যাকেজিং-এ মার্কার নাম "ক্রিস্টাল কোলা" লেখা থাকে।  আজিজ এরদোয়ান ক্রিস্টাল কোলার মহাব্যবস্থাপক।   তথ্যসূত্র    বহিঃসংযোগ     Kristal Kola website  বিষয়শ্রেণী:কোলা মার্কা বিষয়শ্রেণী:তুর্কি মার্কা বিষয়শ্রেণী:ইস্তাম্বুল ভিত্তিক খাদ্য ও পানীয় কোম্পানি বিষয়শ্রেণী:ইস্তাম্বুল ভিত্তিক প্রস্তুতকারক কোম্পানি বিষয়শ্রেণী:১৯৯৬-এ তুরস্কে প্রতিষ্ঠিত বিষয়শ্রেণী:১৯৯৬-এ প্রতিষ্ঠিত খাদ্য ও পানীয় কোম্পানি বিষয়শ্রেণী:ইস্তাম্বুল স্টক এক্সচেঞ্জ তালিকাভুক্ত কোম্পানি বিষয়শ্রেণী:তুরস্কের পানীয় কোম্পানি
নাজিমুদ্দৌলা বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।   প্রাথমিক জীবন  নাজিমুদ্দৌলা কুড়িগ্রাম জেলার চিলমারীতে উপজেলা‍য় জন্মগ্রহণ করেন।   রাজনৈতিক জীবন  নাজিমুদ্দৌলা ১৯৮৬ সালের তৃতীয় জাতীয় সংসদ নির্বাচনে কুড়িগ্রাম-৪ আসন থেকে স্বতন্ত্র প্রার্থী হিসেবে জাতীয় পার্টির লে: কর্ণেল আ: সবুর মন্ডলকে পরাজিত করে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পুনরায় সংসদ সদস্য নির্বাচিত হয়ে একই বছরে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য
ভারত চন্দ্র নারাহ হলেন আসামের ভারতীয় জাতীয় কংগ্রেসের একজন রাজনীতিবিদ। তিনি বর্তমানে নওবাইচা আসন থেকে ষষ্ঠ মেয়াদে বিধায়ক হিসাবে দায়িত্ব পালন করছেন। তিনি এর আগে ১৯৮৫-২০১১ পর্যন্ত ঢাকুয়াখানা আসন থেকে পাঁচবার বিধায়ক হয়েছেন। তিনি ১৯৮৫-১৯৮৭, ১৯৮৮-১৯৯০ এবং ২০০১-২০১১ আসাম সরকারের ক্যাবিনেট মন্ত্রী ছিলেন। তিনি ২০১২-২০১৬ মন্ত্রি পদমর্যাদায় মুখ্যমন্ত্রীর প্রেস পরামর্শদাতা ছিলেন। https://indianexpress.com/article/india/latest-news/congress-mla-for-last-25-years-defeated-in-assam-polls/https://timesofindia.indiatimes.com/india/bharat-chandra-narah-reappointed-as-assam-chief-minister-tarun-gogois-press-adviser/articleshow/38918564.cms কংগ্রেসে যোগদানের আগে নারাহ অসম গণ পরিষদের সদস্য ছিলেন। তিনি সদৌ আসাম ছাত্র সংস্থার নেতাও ছিলেন। নারাহ প্রাক্তন কেন্দ্রীয় মন্ত্রী এবং চারবারের কংগ্রেস সাংসদ রানি নারাহ-এর স্বামী। Fathers & sons, husbands & wives and a mother in place of daughter, all in one Congress poll familyhttps://timesofindia.indiatimes.com/india/Ranee-Narah-replaces-Agatha-Sangma-in-Cabinet/articleshow/16999045.cms    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:অসম গণপরিষদের রাজনীতিবিদ বিষয়শ্রেণী:লখিমপুর জেলার ব্যক্তি বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:আসাম বিধানসভার সদস্য ১৯৯১-১৯৯৬ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:ভারতীয় হিন্দু বিষয়শ্রেণী:১৯৫৭-এ জন্ম
বর্ণির ধুছনির দই হচ্ছে এক ধরনের বিশেষ দই যা মৌলভীবাজারের বড়লেখা উপজেলার বর্নি ইউনিয়নে গরু ও মহিষের দুধ থেকে তৈরি করা হয়। বর্ণি ইউনিয়নে ধুছনি নামক বাঁশের তৈরি ঝুড়ি বা গোল পাত্রে জমিয়ে প্রস্তুত করা হয় বলে এটি বর্ণির ধুছনির দই নামে পরিচিত।  ঐতিহ্য   বর্নি ইউনিয়নের হাওর হাকালুকি পারের নারীরা মহিষের দুধ সংগ্রেহর পর তা তিন থেকে চার ঘণ্টা জাল দেন। তারপর এ দুধ গাঢ় বাদামি রঙ হয়ে গেলে দই তৈরির জন্য উপযুক্ত হয়ে ওঠে। বাঁশ বেতের তৈরি ছোট ঝুড়ি, যা এলাকায় ধুছইন নামে পরিচিত, সেই ধুছনির গায়ে ময়দার প্রলেপ মাখিয়ে ছিদ্রগুলো বন্ধ করে তাতে মহিষের দুধ ঢেলে পাতা হয় দই। শুধু পাত্রের নামেই এই দইয়ের বৈশিষ্ট্য ভিন্ন নয়, বরং খাঁটি দুধ দিয়ে তৈরি হয় বলে স্বাদেও ভিন্নতা রয়েছে। মৌলভীবাজারের জুড়ী, সিলেট ও গোলাপগঞ্জে এই দই বেশি জনপ্রিয়। তথ্যসূত্র  বিষয়শ্রেণী:দই বিষয়শ্রেণী:দুগ্ধজাত পদ বিষয়শ্রেণী:সিলেটি রন্ধনশৈলী
সয়ূজ ৭ (, ইউনিয়ন ৭) হলো সোভিয়েত ইউনিয়নের একটি মনুষ্যবাহী মহাকাশ ভ্রমণ কার্যক্রম। এটি ১৯৬৯ সালের অক্টোবরে মহাকাশে প্রেরিত কার্যক্রমের অংশ ছিল যাতে মোট সাতজন মহাকাশচারীকে বহন করে সয়ূজ ৬ এবং সয়ূজ ৮ -এর সাথে যৌথ মিশনের তিনটি সয়ূজ মহাকাশযান একই সময়ে কক্ষপথে অবস্থান করে।  এতে ক্রু হিসাবে ছিলেন কমান্ডার আনাতোলি ফিলিপচেঙ্কো, ফ্লাইট ইঞ্জিনিয়ার ভ্লাদিস্লাভ ভলকভ এবং গবেষণা-মহাকাশচারী ভিক্টর গরবাটকো, যাদের লক্ষ্য ছিল সয়ুজ ৮ এর সাথে ডক করা এবং ক্রু স্থানান্তর করা, যেমনটি সয়ূজ ৪ (অন্যদের মধ্যে, এই দুই মহাকাশচারী ছিলেন) এবং সয়ূজ ৫ মিশন করেছিল। সয়ূজ ৬ কাছাকাছি থেকে কার্যক্রমটি চিত্রায়ন করছিলো।   অভিযাত্রী    বিকল্প অভিযাত্রী    সংরক্ষিত অভিযাত্রী    তথ্যসূত্র    বহিঃসংযোগ   বিষয়শ্রেণী:মনুষ্যবাহী সয়ূজ অভিযান
হেকানি জাখালু কেনসে (; জন্ম ১৯৭৬ সালের পরে) নাগাল্যান্ডের একজন ভারতীয় রাজনীতিবিদ এবং সামাজিক উদ্যোক্তা। নাগাল্যান্ডের যুবকদের ব্যবসায়িক সুযোগ সন্ধানে সহায়তা করার জন্য তিনি বেসরকারি সংস্থা ইয়ুথনেট প্রতিষ্ঠা করেন। ২০১৮ সালে, তিনি নারী শক্তি পুরস্কারে ভূষিত হন।  ২০২৩ সালে, হেকানি জাখালু এবং সালহোতুওনুও ক্রুসে নাগাল্যান্ডের প্রথম মহিলা হিসেবে নাগাল্যান্ড আইনসভায় নির্বাচিত হন। তিনি ন্যাশনালিস্ট ডেমোক্রেটিক প্রগ্রেসিভ পার্টি (এনডিপিপি) এর সদস্য।   প্রারম্ভিক জীবন  হেকানি জাখালু নাগাল্যান্ডের ডিমাপুরে জন্মগ্রহণ করেন। তিনি বেঙ্গালুরুর বিশপ কটন গার্লস স্কুলে পড়াশোনা করেন এবং দিল্লির লেডি শ্রী রাম কলেজ থেকে রাষ্ট্রবিজ্ঞানে স্নাতক ডিগ্রি অর্জন করেন। এরপর তিনি দিল্লি বিশ্ববিদ্যালয় থেকে আইন বিষয়ে স্নাতক ডিগ্রি অর্জন করেন এবং সান ফ্রান্সিসকো বিশ্ববিদ্যালয় থেকে আইন বিষয়ে স্নাতকোত্তর ডিগ্রি অর্জন করেন।   কর্মজীবন  মার্কিন যুক্তরাষ্ট্রে কাজ করার পর, হেকানি জাখালু দিল্লিতে ফিরে আসেন। তাঁকে দিল্লির একটি আইন সংস্থায় অংশীদার হওয়ার প্রস্তাব দেওয়া হয়েছিল, সেখানে তিনি দেওয়ানি এবং কর্পোরেট আইন অনুশীলন করেন।। তাঁকে ফার্মের অংশীদার করা হয়েছিল কিন্তু নাগাল্যান্ড থেকে দিল্লিতে অভিবাসী তরুণদের সংখ্যা প্রত্যক্ষ করার পর, তিনি ২০০৬ সালে ইয়ুথনেট নামে একটি বেসরকারি সংস্থা (এনজিও) প্রতিষ্ঠার জন্য কোহিমায় (নাগাল্যান্ডের রাজধানী) চলে যাওয়ার সিদ্ধান্ত নেন, তাঁর লক্ষ্য ছিল নাগাল্যান্ডের যুবকদের জন্য আরও সুযোগ তৈরি করা। ২০১৮ সালের হিসাব অনুযায়ী, ইয়ুথনেটের ৩০ জন কর্মচারী ছিল এবং তারা ২৩,৫০০ জনকে সাহায্য করেছে বলে দাবি করেছে। এদের লক্ষ্য হল উদ্যোক্তাদের তাদের নিজেদের চিন্তা ভাবনা অনুসরণ করতে সাহায্য করা এবং কোহিমায় একটি "মেড ইন নাগাল্যান্ড" কেন্দ্র স্থাপন করা যেখানে তাদের কারিগরি পণ্য বিক্রি করা যাবে। দুই বছর ধরে চলার পর, "মেড ইন নাগাল্যান্ড" সেন্টারটি ২০২০ সালে একটি ই-কমার্স প্ল্যাটফর্ম চালু করে।  তাঁর কাজের স্বীকৃতিস্বরূপ, হেকানি জাখালু ২০১৮ সালে নারী শক্তি পুরস্কার পেয়েছিলেন, এটি ভারতের সর্বোচ্চ বেসামরিক পুরস্কার যা মহিলাদের অথবা মহিলাদের উন্নতি সম্বন্ধিত কাজে দেওয়া হয়। তিনিই ছিলেন ভারতের উত্তর-পূর্বাঞ্চলের একমাত্র ব্যক্তি যিনি সেই বছর সম্মানিত হন।   তথ্যসূত্র   বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সান ফ্রান্সিসকো বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:নারী শক্তি পুরস্কার ২০১৮ বিজয়ী বিষয়শ্রেণী:২১শ শতাব্দীর ভারতীয় আইনজীবী বিষয়শ্রেণী:২১শ শতাব্দীর ভারতীয় নারী আইনজীবী
মাণ্ডব্য () বা অণি মাণ্ডব্য হিন্দুধর্মের একজন ঋষি। একজন রাজা তাকে অন্যায়ভাবে শূলে চড়িয়ে শাস্তি দেন, এবং এই কিংবদন্তির জন্য তিনি পরিচিত।  কিংবদন্তি বিদ্ধ মহাভারত অনুসারে, মাণ্ডব্য একবার তার আশ্রমের সামনে বহু বছর ধরে দাঁড়িয়ে বাহু তুলে তপস করছিলেন। এই সময়কালে, কিছু চোর রাজার সম্পত্তি চুরি করে তার আশ্রমের পাশ দিয়ে যায়। রাজার লোকেরা তাদের তাড়া করছে দেখে চোরেরা তাদের চুরি করা সম্পত্তি ঋষির আশ্রমে রেখে পালিয়ে যায়। রাজার লোকেরা মাণ্ডব্যকে সঙ্গী বলে বিশ্বাস করে ধরে ফেলে। মাণ্ডব্য তার অভিযুক্তদের সঙ্গে কথা বলতে রাজি হননি। যখন চোরেরা ধরা পড়ল, তখন মাণ্ডব্যও রাজার সামনে হাজির হল এবং তাদের সবাইকে মৃত্যুদণ্ড দেওয়া হল। চোরদের ও ঋষিকে ত্রিশূলের ডগা দিয়ে আঘাত করা হয়, এবং চোরেরা মারা যায়, কিন্তু মাণ্ডব্য জীবিত থাকে।  ব্রহ্মাণ্ড পুরাণ অনুসারে, ঋষি এই কষ্ট সহ্য করলেও, শীলাবতীর স্বামী উগ্রশ্রাবস তার প্রিয় বেশ্যার বাড়িতে যেতে চান এবং শীলাবতী তাকে তার বাড়িতে নিয়ে যেতে রাজি হন। যখন দম্পতি মাণ্ডব্যের কাছে এসেছিলেন, তখন উদ্দেশ্য বুঝতে পেরেছিল এবং পরবর্তী সূর্যোদয়ের আগে তাকে মৃত্যুর অভিশাপ দিয়েছিল। আতঙ্কিত, শীলাবতী, তার ধার্মিকতার সাথে, নিশ্চিত করেছিলেন যে সূর্য দেবতা পরের ভোরে উঠবেন না। যেহেতু এটি সর্বজনীন বিশৃঙ্খলার দিকে পরিচালিত করেছিল, দেবতারা অনসূয়ার কাছে আসেন, যিনি শীলাবতীকে আবার সূর্যোদয় করতে রাজি করেছিলেন।  শিব ঋষিকে দীর্ঘায়ু দিয়ে আশীর্বাদ করেছিলেন এবং মাণ্ডব্যের সামনে বেশ কয়েকজন ঋষি হাজির হয়েছিলেন, তাঁর সম্পর্কে জিজ্ঞাসা করেছিলেন। রাজা যখন বুঝতে পারলেন যে মাণ্ডব্য নির্দোষ, তিনি ঋষির ক্ষমা চাইতে ছুটে গেলেন। তার লোকেরা তার শরীর থেকে ত্রিশূলটি টেনে নেওয়ার চেষ্টা করেছিল, কিন্তু তা করতে পারেনি। অবশেষে, ত্রিশূলটি কেটে ঋষিকে ছেড়ে দিতে হয়েছিল, এর ডগা (অণি) তার আকারে অবশিষ্ট ছিল। তাই, তিনি অণি মাণ্ডব্য নামে পরিচিত হন।  ধর্মকে অভিশাপ দেয় মাণ্ডব্য ধর্মের (যম) কাছে গিয়েছিলেন, কেন তার মতো একজন নিরপরাধ মানুষ যে কষ্টের মধ্য দিয়েছিলেন তা জিজ্ঞাসা করেছিলেন। ধর্ম উত্তর দিয়েছিলেন যে মান্ডব্য ছোটবেলায় ছোট পাখিদের অত্যাচার করেছিল এবং তার শাস্তি ছিল তার শিরদাঁড়া। ঋষি পাল্টা জবাব দিয়েছিলেন যে শাস্ত্র বলেছে যে বারো বছর বয়সের আগে কোনও মানুষকে কোনও পাপের জন্য ভোগ করতে হবে না, এই বলে যে তাকে অন্যায়ভাবে শাস্তি দেওয়া হয়েছিল। যেহেতু ধর্ম তাকে হত্যা করার চেষ্টা করেছিল, একজন ব্রাহ্মণ, সবচেয়ে বড় পাপের, সে দেবতাকে পৃথিবীতে শূদ্র হিসেবে জন্ম নেওয়ার জন্য অভিশাপ দিয়েছিল। তদনুসারে, মহাভারতে ধর্ম নিজেকে বিদুর হিসেবে অবতারণা করে।  তথ্যসূত্র  বিষয়শ্রেণী:ঋষি বিষয়শ্রেণী:মহাভারতের চরিত্র
তাবাসসুম আদনান (উর্দু: تبسم عدنان) (জন্ম ১৯৭৭) হলেন পাকিস্তানের সোয়াত জেলার একজন নারী অধিকার কর্মী। তিনি ২০১৫ সালে আন্তর্জাতিক সাহসী নারী পুরস্কার লাভ করেছিলেন।she is the best human rights defender awardee in 2014 recently in 2015 she honoured with nelson mandela award for her great work in her area in swat   জীবনী তাবাসসুম আদনান জন্মেছেন ১৯৭৭ সালে। তিনি বেড়ে উঠেছেন দেশটিত সোয়াত জেলায়। ১৩ বছর বয়সে তার বিয়েছিল। তার চারটি সন্তান হয়েছিল। ২০ বছর বয়সে তার ও তার স্বামীর মাঝে বিবাহ বিচ্ছেদ ঘটে। তিনি গৃহ নির্যাতনের শিকার হয়েছিলেন।  তিনি তার এহেন পরিস্থিতিতে পড়ার পর একদিন একটি স্থানীয় সাহায্য সংস্থার নারী ক্ষমতায়ন বিষয়ক সেমিনারে অংশগ্রহণ করেন। এটি তাকে অনুপ্রেরিত করেছিল। তিনি এর পূর্বে স্থানীয় পঞ্চায়েতে তার সমস্যা নিয়ে যেয়ে প্রতিকার পান নি, যেখানে সব সদস্য ছিলেন পুরুষ।  ২০১৩ সালের মে মাসে তিনি নিজে নারী পঞ্চায়েত প্রতিষ্ঠা করেন, যা ছিল দেশটির প্রথম নারী পঞ্চায়েত। তার ২৫ সদস্যবিশিষ্ট নারী পঞ্চায়েত নির্যাতিত নারীদের আইনি সহায়তা প্রদান করে থাকে। তার নারী পঞ্চায়েত নারীশিক্ষা, নারীস্বাস্থ্য, কিশোরীস্বাস্থ্য নিয়ে কাজ করা ছাড়াও নারীদের কারিগরি প্রশিক্ষণ ও ক্ষুদ্রঋণ প্রদান করত। নারী পঞ্চায়েত ঐ অঞ্চলে অনার কিলিং, যৌতুক সহিংসতা, এসিড নিক্ষেপ ও নারী নির্যাতন বন্ধে কাজ করে চলেছে। তার নারী পঞ্চায়ের নারী অধিকার কর্মী ও পুরুষ পঞ্চায়েত সদস্যের নিকট থেকে বিরোধিতার সম্মুখীন হলেও থেমে থাকে নি।  ২০১৪ সালে এক মেয়ে শিশু ধর্ষণের শিকার হলে স্থানীয় পঞ্চায়েত বিষয়টি সুরাহা না করতে পারলে বিষয়টি নিয়ে তাবাসসুম আদনানের নারী পঞ্চায়ের রাস্তায় নামে। ফলশ্রুতিতে  অভিযুক্তকে গ্রেফতার করা হয় এবং এরপর তাবাসসুম আদনানকে স্থানীয় পঞ্চায়েতে যোগ দিতে অনুরোধ করা হয়। এই ঘটনার পর নারী পঞ্চায়েত অনুপ্রেরণা লাভ করে এবং নারী বিরোধী সহিংসতায় অভিযুক্তদের গ্রেফতারে অবদান রেখে চলেছে। ২০১৪ সালে তার নারী পঞ্চায়েত বাল্যবিবাহ প্রতিরোধী আইন প্রণয়নের দাবি জানায়। ধর্মীয় ব্যক্তিদের প্রবল আপত্তি সত্ত্বেও সিন্ধু বিধানসভা সর্বসম্মতিক্রমে বাল্যবিবাহ প্রতিরোধী আইন পাস করে। ২০১৪ সালের ডিসেম্বরে দেশটির পাঞ্জাব বিধানসভা সর্বসম্মতিক্রমে বাল্যবিবাহ প্রতিরোধী রেজুলেশন পাস করে। তিনি বাধা বিপত্তি সত্ত্বেও দেশটিতে নারী অধিকার, নারী ক্ষমতায়ন নিয়ে কাজ করে চলেছেন।  পুরস্কার ও সম্মাননা ২০১৩ সালে তিনি হিউম্যান ডিফেন্ডারস অ্যাওয়ার্ড লাভ করেন। ২০১৪ সালে তিনি এন-পিস এমপাওয়ারমেন্ট পুরস্কারের জন্য মনোনীত হন। ২০১৫ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৬ সালে তিনি নেলসন ম্যান্ডেলা পুরস্কার লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:১৯৭৭-এ জন্ম বিষয়শ্রেণী:পাকিস্তানি নারী অধিকার কর্মী বিষয়শ্রেণী:পাকিস্তানি মানবাধিকারকর্মী বিষয়শ্রেণী:পাকিস্তানি নাগরিক অধিকার কর্মী বিষয়শ্রেণী:পশতু নারী
মেলেস জেনাউই অ্যাজরেস (; Ge'ez: መለስ ዜናዊ አስረስ; জন্ম: ৮ মে, ১৯৫৫ - মৃত্যু: ২০ আগস্ট, ২০১২) ইথিওপিয়ার প্রধানমন্ত্রী ছিলেন। ১৯৯১ থেকে ১৯৯৫ সাল পর্যন্ত প্রেসিডেন্টেরও দায়িত্ব পালন করেন। ১৯৮৫ সাল থেকে তিনি টাইগ্রেইয়ান পিপিলস' লিবারেশন ফ্রন্টের সভাপতির দায়িত্ব পালনসহ বর্তমান শাসক দল ইথিওপিয়ান পিপিলস' রিভল্যুশনারী ডেমোক্রেটিক ফ্রন্টের প্রধান ছিলেন।   ব্যক্তিগত জীবন  ইথিওপিয়ার উত্তরাঞ্চলের টাইগ্রে এলাকার আদোয়া'য় মেলেস জন্মগ্রহণ করেন। তার বাবা ছিলেন ইথিওপিয় এবং মা ইরিত্রিয়ার আদি কুয়ালা এলাকার অধিবাসী ছিলেন। আজেব মেসফিনকে বিয়ে করেন মেলেস জেনাউই। এ দম্পতির তিন সন্তান রয়েছে।   দেহাবসান  মেলেস জেনাউই ২০ আগস্ট, ২০১২ তারিখে বেলজিয়ামের ব্রাসেলসের একটি হাসপাতালে ৫৭ বছর বয়সে মৃত্যুবরণ করেন। এরপূর্বে তার স্বাস্থ্যগত কারণে ব্যাপক গুজব রটেছিল। জুলাই, ২০১২ সালে মেলেস হাসপাতালে ভর্তি হন। তার শারীরিক অসুস্থতার কথা প্রচার মাধ্যমে প্রকাশ করা হয়নি।   তথ্যসূত্র    বহিঃসংযোগ    Biography   Column archive at The Guardian        |-  বিষয়শ্রেণী:১৯৫৫-এ জন্ম বিষয়শ্রেণী:২০১২-এ মৃত্যু বিষয়শ্রেণী:আদ্দিস আবাবা বিশ্ববিদ্যালয়ের প্রাক্তন শিক্ষার্থী বিষয়শ্রেণী:উন্মুক্ত বিশ্ববিদ্যালয়ের প্রাক্তন শিক্ষার্থী বিষয়শ্রেণী:এরাসমুস বিশ্ববিদ্যালয় রটার্ডামের প্রাক্তন শিক্ষার্থী বিষয়শ্রেণী:ইথিওপিয়ান অর্থডক্স খ্রিস্টান বিষয়শ্রেণী:আদওয়ার ব্যক্তি বিষয়শ্রেণী:ইথিওপিয়ার রাষ্ট্রপতি বিষয়শ্রেণী:ইথিওপিয়ার প্রধানমন্ত্রী বিষয়শ্রেণী:ইথিওপিয়ান পিপলস রেভোলিউশনারি ডেমোক্রেটিক ফ্রন্টের রাজনীতিবিদ
এম্বাবানে (; , ) ইসোয়াতিনির (প্রাক্তন সোয়াজিল্যান্ড) বৃহত্তম শহর ও দেশটির আইন ও বিচার বিভাগীয় রাজধানী (লোবাম্বা দেশটির নির্বাহী বিভাগীয় রাজধানী)। নগরীটি দেশটির পশ্চিমভাগের হাইফেল্ড তথা এমদিম্বা পার্বত্য অঞ্চলে এম্বাবানে নদী ও এর উপনদী পোলিঞ্জানে নদীর সঙ্গমস্থলের কাছে অবস্থিত। প্রশাসনিকভাবে এটি দেশটির হোহো অঞ্চলের প্রশাসনিক কেন্দ্র। নগরীটি সমুদ্র সমতল থেকে ১২৪৩ মিটার উচ্চতায় অবস্থিত। নগরীটির দিয়ে এমআর৩ মহাসড়কটি চলে গিয়েছে। এসোয়াতিনির সিংহভাগ সরকারি কার্যালয় ও উচ্চ আদালত এম্বাবানেতে অবস্থিত। এখানেই দেশের আইনপ্রণেতারা মিলিত হন। এসোয়াতিনির প্রধান পর্যটকদের জন্য দর্শনীয় অঞ্চলটি এম্বাবানের খুব কাছেই অবস্থিত। ২০১০ সালে শহরে প্রায় ৯৫ হাজার লোকের বাস ছিল।  এম্বাবানে এখন যেখানে অবস্থিত, সেখানে ১৯শ শতকে সোয়াজি রাজা তার গবাদি পশুর পালগুলি রক্ষণাবেক্ষণ করতেন (ক্রাল)। ২০শ শতকের শুরুতে ব্রিটিশ সাম্রাজ্যে এসোয়াতিনি নিজের নিয়ন্ত্রণে নিয়ে নেয়। তারা ১৯০২ সালে এখানে একটি প্রশাসনিক কেন্দ্র হিসেবে এম্বাবানে শহরটিকে প্রতিষ্ঠা করে ও সেটিকে উপনিবেশটির রাজধানী বানায়। ১৯৬৪ সালে এম্বাবানে থেকে মোজাম্বিক পর্যন্ত একটি রেলপথ নির্মাণ করা হয়, যার মূল উদ্দেশ্য ছিল হাইফেল্ড অঞ্চলের এঙ্গোয়েনিয়া খনি থেকে উত্তোলিত লৌহ আকরিক রপ্তানি করা। ১৯৬৮ সালে এসোয়াতিনি স্বাধীনতা লাভ করলে এম্বাবানে দেশটির রাজধানী হিসেবে রয়ে যায়।   তথ্যসূত্র    বহিঃসংযোগ   বিষয়শ্রেণী:আফ্রিকার রাজধানী বিষয়শ্রেণী:এসোয়াতিনির শহর
জেইন মোহাম্মদ জুনায়েদ হাকীম (জন্ম ১৫ ফেব্রুয়ারি ১৯৯৯) হলেন একজন অ্যান্টিগুয়া ও বারবুডার আন্তর্জাতিক ফুটবলার, যিনি বর্তমানে ইংল্যান্ডের বারওয়েল এফ.সি. ক্লাবে ফরোয়ার্ড হিসেবে খেলছেন। তিনি ইংল্যান্ডে জন্মগ্রহণ করলেও আন্তর্জাতিক পর্যায়ে অ্যান্টিগুয়া ও বারবুডার প্রতিনিধিত্ব করেন।   প্রারম্ভিক জীবন  হাকীম ইংল্যান্ডের লেস্টার শহরে জন্মগ্রহণ করেন। তিনি ২০১২ সালে দ্য মার্টিন হাই স্কুল, অ্যান্সটিতে পড়াশোনা শুরু করেন।   ক্যারিয়ার  হাকীম নটিংহাম ফরেস্ট ও ম্যান্সফিল্ড টাউন এর যুব একাডেমিতে খেলেছেন। তিনি ২০১৬ সালে ম্যান্সফিল্ড টাউনের হয়ে পেশাদার ক্যারিয়ার শুরু করেন এবং পরে বিভিন্ন ইংরেজ নন-লিগ ক্লাবে খেলেন।   আন্তর্জাতিক ক্যারিয়ার  হাকীম ২০১৭ থেকে ২০১৮ সালের মধ্যে অ্যান্টিগুয়া ও বারবুডার অনূর্ধ্ব-২০ দলের হয়ে খেলেছেন এবং ৭ ম্যাচে ৪ গোল করেছেন। ২০২৩ সালে তিনি জাতীয় দলের হয়ে অভিষেক করেন।   বাইরের লিংক   ট্রান্সফারমার্কেট প্রোফাইল  FBref প্রোফাইল  বিষয়শ্রেণী:১৯৯৯ জন্ম বিষয়শ্রেণী:জীবিত ব্যক্তি বিষয়শ্রেণী:অ্যান্টিগুয়া ও বারবুডার ফুটবলার বিষয়শ্রেণী:ইংল্যান্ডে জন্মগ্রহণকারী খেলোয়াড় বিষয়শ্রেণী:ফরোয়ার্ড (ফুটবল)
থাম্ব|মহাকাশ থেকে পৃথিবীর বায়ুমণ্ডল যেমন দেখায়, দিগন্তে বিভিন্ন রঙের ব্যান্ডের মতো।  নিচ থেকে, অন্তরাগ  ট্রপোমণ্ডলকে মেঘের সিলুয়েটের সাথে কমলা রঙে এবং স্ট্র্যাটোমণ্ডলকে সাদা ও নীল রঙে আলোকিত করে। এরপর মেসোমণ্ডল (গোলাপী এলাকা)  কার্মান রেখার  ঠিক নীচে একশ কিলোমিটার এবং নিম্ন তাপমণ্ডলের (অন্ধকার) গোলাপী রেখা  পর্যন্ত প্রসারিত হয়। এটি কয়েকশো কিলোমিটারের বেশি সবুজ এবং লাল অরোরাকে ধারণ করে। তাপমণ্ডল (থার্মোস্ফিয়ার নামেও পরিচিত) প্রায় ৮০ কিলোমিটার (৫০ মাইল;২৬০.০০০ ফুট) উপরে অবস্থিত এবং মেসোবিরতি থেকে তাপবিরতি পর্যন্ত এই স্তরের তাপমাত্রা উচ্চতা বৃদ্ধি সঙ্গে সঙ্গে বাড়তে থাকে যা এক্সোমণ্ডলে প্রবেশ করলে উচ্চতার সঙ্গে সঙ্গে ধ্রুবক হয়। যেহেতু তাপবিরতি এক্সোমণ্ডলের নিচে অবস্থিত তাই একে এক্সোবেসও বলা হয়। এর গড় উচ্চতা পৃথিবী থেকে প্রায় ৭০০ কিলোমিটার কিন্তু প্রকৃতপক্ষে সৌর ক্রিয়া ও ব্যাপ্তি সঙ্গে পরিবর্তিত হয় ৫০০ থেকে ১০০০ (৩১০-৬২০ মাইল; ১৬০০০০০-৩৩০০০০০ ফুট) কিলোমিটার পর্যন্ত। এই স্তরের তাপমাত্রা সর্বোচ্চ ১,৫০০° সেলসিয়াস (২,৭০০° ফাঃ) পর্যন্ত হয়। আন্তর্জাতিক মহাকাশ স্টেশন-এর কক্ষপথ এই স্তরের ৩২০ থেকে ৩৮০ কিলোমিটারের (২০০ এবং ২৪০ মাইল) মধ্যে অবস্থিত। মেরুজ্যোতি যা উত্তর গোলার্ধে অরোরা বোরিয়ালিস (aurora borealis) এবং দক্ষিণ গোলার্ধে অরোরা অস্ট্রালিস (aurora australis) নামে পরিচিত তা মাঝেমধ্যে তাপমণ্ডল এবং এক্সোমণ্ডল নিচের অংশ দেখা যায়।  তথ্যসূত্র  বিষয়শ্রেণী:বায়ুমণ্ডল বিষয়শ্রেণী:পৃথিবীর বায়ুমণ্ডল
শিক কাবাব এক প্রকার কাবাব, যা ইরাক, তুরস্ক ও অন্যান্য আরব দেশগুলো সহ দক্ষিণ এশিয়ায় ব্যপকভাবে জনপ্রিয়। সাধারণত গরুর মাংস, খাসির মাংস এবং মুরগির মশলাযুক্ত মাংসের কিমা কাঠি বা শিকের উপর বেলনাকৃতিতে দলাবেঁধে সেঁটে দিয়ে কয়লার আঁচে পুড়িয়ে শিক কাবাব প্রস্তুত করা হয়। এটি সাধারণত বার-বি-কিউ বা তন্দুরে রান্না করা হয়।   বিবরণ  শিক কাবাব নরম ও রসালো এক প্রকার মাংসের কাবাব। কুচি কুচি করে কাটা মাংসের কিমার সাথে আদা, রসুন, কাঁচা মরিচ, গুঁড়ো মরিচ এবং গরম মসলার সংমিশ্রণে খাবারটি তৈরি করা হয়। এটি লেবুর রস, ধনেপাতা এবং পুদিনা পাতার চাটনি দিয়ে খেতে মজাদার। কখনও কখনও স্বাদ আরও বাড়ানোর জন্য অতিরিক্ত তেল যুক্ত করা হয়। শিক কাবাব সাধারণত রায়তা, সালাদ, পিঁয়াজের টুকরো, লেবুর কুঁচি বা সবুজ চাটনি দিয়ে পরিবেশন করা হয় এবং নান রুটি বা পরোটা দিয়ে খাওয়া হয়।  কিছু জনপ্রিয় শিক কাবাব হলো - কাকরি শিক কাবাব এবং গিলাফি শিক কাবাব। ভারতের জনপ্রিয় নিরামিষাশী কাবাবগুলো শিম, গাজর, আলু, ফুলকপি এবং সবুজ মটর দিয়ে তৈরি করা হয়।   আরও দেখুন   কাটলেট  বান কাবাব  চাপলি কাবাব   তথ্যসূত্র   বিষয়শ্রেণী:মাংসের পদ বিষয়শ্রেণী:ভারতীয় রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:কাবাব  বিষয়শ্রেণী:আফগানি রন্ধনশৈলী